Mononoke-hime

Mononoke-hime (títol orichinal en chaponés: もののけ姫, en aragonés A princesa Mononoke, conoixida mas que mas internacionalment con o títol traduciu enta l'anglés de Princess Mononoke, estrenada en Aragón con o suyo títol traduciu enta lo castellano de La princesa Mononoke) ye una cinta de cine chaponés de cine d'animación de l'anyo 1997, dirichida por Hayao Miyazaki y producida por Toshio Suzuki ta la productora cinematografica Studio Ghibli, con guión de Hayao Miyazaki, y con as voces de Yōji Matsuda, Yuriko Ishida, Yūko Tanaka, Kaoru Kobayashi, Masahiko Nishimura, Tsunehiko Kamijo, Akihiro Miwa, Mitsuko Mori y Hisaya Morishige. La princesa Mononoke en Fotogramas, 29 de mayo de 2008.

Mononoke-hime ye ambientada en zaguerías d'o periodo Muromachi de Chapón (dende 1336 dica 1573), pero incluye elementos de fantasía. A historia sigue a un choven principe Emishi clamau Ashitaka y ala  suya participación en una luita entre os dioses d'una selva y los humans que consumen os suyos recursos. O termin Mononoke (物の怪) no ye un nombre, so que una parola en idioma chaponés que designa a los sers sobrenaturals que cambian de forma, poseyen personas y causan sufrimiento, malotía u muerte.

A cinta s'estrenó en Chapón o 12 de chulio de 1997 y en os Estaus Unius o 19 d'aviento d'ixe mesmo anyo. Estió un exito de taquilla, de critica y comercial, convertindo-se en a cinta de mayor recaudación en Chapón en 1997, y tamién mantenió lo récord de taquilla de Chapón pa cintas nacionals dica Sen to Chihiro no Kamikakushi de 2001, unatra cinta dirichida por Miyazaki.

 Se veiga tamién 
 Cine en 1997.
 Cintas de 1997.

 Referencias 

 Vinclos externos 

  Mononoke-hime en Internet Movie Database.
  Mononoke-hime en FilmAffinity.

Categoría:Cintas con banda sonora orichinal de Joe Hisaishi
Categoría:Cintas con dirección de fotografía d'Atsushi Okui
Categoría:Cintas con guión de Hayao Miyazaki
Categoría:Cintas con montache de Takeshi Seyama
Categoría:Cintas de Chapón
Categoría:Cintas de cine d'animación
Categoría:Cintas dirichidas por Hayao Miyazaki
Categoría:Cintas en chaponés
Categoría:Cintas producidas por Toshio Suzuki